Magenta (Faarf)
D'Faarf Magenta konnt 1859 fir d'éischt Kéier syntheetesch produzéiert ginn. Et war dat kuerz no der Schluecht bei Magenta am Sardinesche Krich, a sou koum d'Faarf zu hirem Numm.

An der subtraktiver Faarfmëschung ass Magenta nieft Zyan, Giel a Schwaarz eng vun de Grondfaarwen fir Véierfaarwendrock an der Dréckerei.

An der additiver Faarfmëschung ass Magenta eng sekundär Faarf, se kann also nëmmen duerch eng Mëschung vu Blo a Rout entstoen. Et ass d'Komplementarfaarf zu Gréng. E Magenta-Filter léisst also nëmme Rout a Blo duerch; en ënnerdéckt Gréng.

Am RGB-Faarfsystem huet Magenta de Wäert 255, 0, 255. Bei den hexadezimale Webfaarwen huet Magenta de Code FF00FF.

Am Véierfaarwendrock, dee sech op de CMYK-Faarfsystem stäipt ass de Magenta-Wäert 29%, 64%, 0, 0.

Beim HSL-Faarfraum gëtt Magenta 300°, 100%, 100% geschriwwen.

Um Spaweck 

Faarwen